Georg Friedrich Händel

Georg Friedrich Händel (23 Februari 1685 – 14 April 1759), lebih dikenali sebagai George Frideric Handel, ialah seorang penggubah era Barok, kelahiran Jerman, berkerakyatan British yang menerajui karya-karya opera, oratorio dan concerti grossi (dalam bahasa Itali yang bermaksud konsert agung). Lahir di Jerman, beliau menghabis sebahagian besar hidupnya di England, dan mendapat kerakyatan Britain pada  22 Januari 1727.

Karya beliau yang paling terkenal ialah  Messiah, seni  oratorio yang mana teksnya ditulis berdasarkan kitab Bible versi Raja James; Water Music sebuah koleksi pergerakan orkestra  dan  Music for the Royal Fireworks, sebuah muzik orkestra yang dibuat untuk Raja George II dari England untuk persembahan bunga api di Royal Park di London pada 27 April 1749.

Kerja seni beliau banyak mempengaruhi penggubah-penggubah selepas zaman beliau seperti  Joseph Haydn, Wolfgang Amadeus Mozart dan Ludwig van Beethoven. Karya seni beliau juga banyak membantu dalam peralihan dari Muzik era barok ke Muzik era klasikal.

 Biografi 
Handel dilahirkan di bandar Halle di Saxony-Anhaltlle, Jerman kepada Georg dan Dorothea, pada 1685, tahun kelahiran yang sama dengan Johann Sebastian Bach dan Domenico Scarlatti. Beliau menunjukkan minat dan bakat yang tinggi di dalam bidang muzik semenjak kecil lagi. Pada umur 7 tahun, beliau telahpun menjadi pemain hapsikord dan paip organ yang mahir dan pada usia 9 tahun, beliau sudah mula menggubah muzik.

Walau bagaimanapun, bapa beliau, seorang pakar bedah ternama (Barber surgeon), juga pembantu kepada majlis bangsawan Saxony dan Brandenburg,Adams Aileen, K., Hofestadt, B., "Georg Handel (1622–97): Perihal kerjaya ayah kepada  George Frideric Handel sebagai “Barber-surgeon” (1685-1759)", Journal of Medical Biography, 2005, Aug;13(3):142-9.  dan seorang yang amat dihormati oleh penduduk Halle, tidak bersetuju dengan minat Handel untuk meneruskan pengajian atau membina karier dalah bidang muzik.  Beliau mahu anaknya mempelajari undang-undang. Ibunya Dorothea, sebaliknya menggalakkankan Handel dengan minat muziknya.  
Namun begitu, Handel dibenarkan mengambil kelas penggubahan muzik dan teknik keyboard dari Friedrich Wilhelm Zachau, seorang pemain organ Liebfrauenkirche di  Halle.  Pada hari jadinya ke 17, mak cik beliau, Anna meghadiahkan beliau sejenis alat muzik, “spinet” yang disorokkan di atas loteng rumah supaya beliau boleh memainkannya secara sembunyi tanpa pengetahuan bapanya. .Deutsch, Otto Erich, "Handel: Biografi dokumen", Music & Letters, Vol. 36, No. 3 (Jul., 1955), ms. 269-272.Hird, Edward, Rev., Messiah oleh Handel , April 1993, Deep Cove Crier, North Vancouver, B.C., Canada.

Pada tahun 1702, beliau menurut permintaan bapanya dan memulakan pengajian di dalam undang-undang di Universiti Halle, tetapi kematian ayahnya pada tahun yang berikutnya mengubah pendirian beliau. Handel berhenti pengajian undang-undand dan menjadi pemain organ di gereja Protestant.  Pada tahun berikutnya, beliau berpindah ke Hamburg,  untuk memulakan pekerjaan sebagai pemain orkestra biola dan hapsikord untuk rumah opera.  Di sinilah dua opera pertama beliau  Almira  dan  Nero dipersembahkan pada awal tahun  1705. Dua lagi opera awal beliau , Daphne dan  Florindo, dibuat dan dipersembahkan pada 1708 di  Hamburg.

Pada tahun 1706 – 1709  Handel banyak membuat lawatan dan belajar di Itali.  Ketika opera diharamkan oleh penguatkuasa tempatan, Handel kerja-kerja gubahan muzik suci dan menulisnya di dalam bentuk opera.

Karya yang terkenal  Dixit Dominus (1707) ialah dari era ini. Opera Rodrigo dibuat di Florence pada  1707, dan  Agrippina di Venice pada  1709.  Agrippina yang menempah rekod dibuat berulang sebanyak 27 persembahan, menunjukkan kematangan di dalam teknik penulisan Handel yang mengukuhkan reputasi beliau sebagai penggubah opera. Dua karya oratorio beliau, La Resurrezione dan  Il Trionfo del Tempo, dipersembahkan di Rom pada tahun 1709 dan 1710.

Pada tahun 1710, Handel dilantik sebagai Kapellmeister (bahasa Jerman bermaksud "Ketua penggubah muzik") oleh seorang kerabat diraja Jerman, George dari Hanover yang kemudiannya menjadi Raja England yang digelar Raja George 1. Handel melawat London pada tahun 1710 dan kemudiannya terus menetap di sana pada tahun 1712 dan menerima gaji tahunan £200 dari Permaisuri Anne. 

Pada tahun 1723, Handel berpindah ke rumah yang baru dibina di jalan Brook, London yang disewa beliau selama 36 tahun hingga ke akhir hayatnya. Rumah itu kini dikenali sebagai “rumah muzium Handel” yang diperbaharui dengan seni arkitek Georgian dan dibuka kepada umum dan dibuat berdasarkan program-program muzik era Barok.

 Pengkaryaan 
Karya Handel beraliran rohani Kristen abad pertengahan. Maka Galib menerimanya sebagai komponis gereja sejati. Walaupun pengaruhnya tidak dirasakan langsung pada zaman Handel hidup, kerana dia lebih sering bermusik di kalangan bangsawan dan konserto-konserto, namun kita bisa melihat dari beberapa karyanya. Musik Oratorio adalah musik yang didengar di ruang doa, sehingga pastilah musiknya tenang dan bersifat religius kerana diambil dari kisah-kisah Alkitab dalam Perjanjian Lama. Salah satu oratorionya berjudul Israel in Egypt (1739) dan Saul (1741) Kemudian karya besarnya tentang Messiah yang berjiwa Kristen. Setidaknya tercatat 30 oratorio yang diciptakannya. Musik oratorio tidak berkembang di Inggris kerana larangan Protestan yang menganggap musik itu berbau teater. Bahkan lagu Messiah sempat dilarang dimainkan di dalam gedung gereja. Pelarangan serupa juga datang dari Uskup di London kerana tidak senang dengan idea membuka Katedral Santo Paul sebagai suatu panggung teater.

 Mesiah adalah oratorio yang paling terkenal yang menumpu amat terhadap Yesus Kristus mulai dari kelahirannya, kedatangan Yesus ke dunia, kematian, kebangkitan dan kedatangan Yesus kembali. Messiah sendiri diperdengarkan dengan koor empat suara dan alat musik gesek dan kontinuo. Messiah sendir dibagi dalam 53 bagian yang penuh dengan teknik bermusik.
 Oratorio Handel menjadi suatu tradisi di Inggris dan dipentaskan terus menerus sampai akhir abad 19.
 Sukses ini selain berdasarkan mutu musik, juga berhubungan dengan gagasan-gagasan Alkitab seperti keadilan, kemerdekaan, martabat manusia, dan tetap aktual.

 Pengaruh 
Dia dianggap sangat berpengaruh bagi banyak komponis yang hidup sesudahnya, termasuk Haydn, Mozart, dan Beethoven.

 Senarai karya 

 Gita 

 Zadok the Priest - tarikh gubahan: September–Oktober 1727, tarikh persembahan: 11 October 1727 
 Let Thy Hand Be Strengthened - tarikh gubahan: September–Oktober 1727, tarikh persembahan: 11 October 1727 
 The King Shall Rejoice - tarikh gubahan: September–October 1727, tarikh persembahan: 11 October 1727

 Kantikel 

 Utrecht Te Deum - digubah 14 Januari 1713, dipersembah 7 Julai 1713 di Katedral St Paul, London 
 Utrecht Jubilate - digubah Januari–Februari 1713, dipersembah 7 Julai 1713 di Katedral St Paul, London
 Te Deum ("Queen Caroline") - digubah 26 September 1714, dipersembah di Chapel Royal, Istana St. James, London

 Media 

 Lihat juga 

 Senarai kerja penggubahan oleh George Frideric Handel
 Svegliatevi nel core

 Rujukan 

 Buku rujukan 
 Burrows, Donald.  Handel.  Oxford: Oxford University Press, 1994.  ISBN 0-19-816470-X
 Deutsch, Otto Erich. Handel: A Documentary Biography, 1955.
 Frosch, W.A., The "case" of George Frideric Handel , New England Journal of Medicine, 1989; 321:765-769, Sep 14, 1989. 
 Harris, Ellen T.  The librettos of Handel's operas: a collection of seventy librettos documenting Handel's operatic career New York: Garland, 1989. ISBN 0-8240-3862-2
 Hogwood, Christopher.  Handel.  London: Thames and Hudson, 1984.  ISBN 0-500-01355-1
 Keates, Jonathan.  Handel, the man and his music.  London: V. Gollancz, 1985.  ISBN 0-575-03573-0
 Dean, Winton dan John Merrill Knapp. Handel's Operas, 1704-1726 (Jilid 1) Oxford: Clarendon Press. (1987; 2nd Ed. 1994 (softcover) ISBN 0-19-816441-6
 Meynell, Hugo. The Art of Handel's Operas'' The Edwin Mellen Press (1986) ISBN 0-88946-425-1

 Pautan luar 

 Biografi Georg Friedrich Händel
 Biografi Handel dari Projek Gutenberg
 Jilid ke-2  Winton Dean untuk opera-opera Handel dari tahun  1726-1741
 GFHandel.org, oleh  Brad Leissa dan David Vickers
 Haendel.it (dalam bahasa Itali)
 Handel-with-care.net  (dalam bahasa Perancis)
 Laman Handel House: The Museum, Halle
 Festival Händel  di Halle — 31 Mei hingga  10 Jun 2007
 Internationale Händel-Festspiele Göttingen 

 Skor dan rakaman 

 Projek Mutopia  muat turn nota muzik percuma dan fail MIDI untuk sesetengah kerja Handel .


 Rakaman silinder Handel, dari perpustakaan Universiti  California, Santa Barbara.
 Kunst der Fuge: George Frideric Handel – fail MIDI
 Water Music, Organ Concertos op. 4, Tamerlano, dll Rakaman Creative Commons MP3
 Lorraine Hunt Lieberson memainkan muzik-muzik Haendel

Kategori:Senarai Penggubah Muzik
Kategori:Penggubah Jerman
Kategori:Penggubah Opera